[{"text_idx": "#000000", "text": "No\u0303o Lihato\u0308o\u0308stus mo\u0303tles va\u0308lja, kuidas panna noored tervislikumalt so\u0308o\u0308ma"}, {"text_idx": "#000005", "text": "Noortesarja tooted tunneb a\u0308ra pakendil oleva Eesti Koolitoidu Liidu embleemi ja rohema\u0308rgi ja\u0308rgi. Sarjas on neli toodet, s.h liharibad, lainelised singilo\u0303igud ja broilerilihast sna\u0308kivorstid Parmigiano-Reggiano juustuga."}, {"text_idx": "#000006", "text": "Taavet lisas, et ka lo\u0303plik pakendidisain valmis koosto\u0308o\u0308s Tartu U\u0308likooliga, kellega tehti pilguja\u0308lgimise katsed ja mo\u0303o\u0303tmised. \u201eNoortel on paraku tekkinud va\u0308a\u0308rarusaam, et liha ei ole tervislik,\u201c kirjeldas ta. \u201eSamal ajal u\u0308tleb koolitoidu liit, et noortel on lihatarbimises ja valkude omandamises just puuduja\u0308a\u0308ke. Selle on muidugi seletus: kui vaadata tooteid, mida poodidest ko\u0303ige rohkem ostetakse, siis nendes pole kahjuks lihasisaldus ko\u0303ige ko\u0303rgem ja need ei pruugigi ko\u0303ige tervislikumad olla. Tahame oma toodetega panuse anda ta\u0308isva\u0308a\u0308rtuslikku toiduvalikusse.\u201c"}, {"text_idx": "#000007", "text": "\u201eKo\u0303ik suured jaeketid on meile tootearenduse ka\u0308igus va\u0308ljendanud, et ta\u0308pselt selline noortele suunatud tervislik tootevalik on seni turult kahjuks puudunud,\u201c kirjeldas No\u0303o Lihato\u0308o\u0308stuse no\u0303ukogu esimees Simmo Kruustu\u0308k. \u201eKo\u0303ige olulisem aga, et noored ise on tootesarja ja maitset kiitnud ning koolitoidu kvaliteedi eest seisev liit meid tervisliku la\u0308henemise eest tunnustanud. Soovime tulevikus oma kontseptsiooni ka teistesse riikidesse viia.\u201c"}, {"text_idx": "#000008", "text": "No\u0303o Lihato\u0308o\u0308stus on Eesti suurim ja uuenduslikum kodumaisel kapitalil lihato\u0308o\u0308stus, mis pa\u0308lvis eelmisel aastal EAS-i, Eesti Kaubandus-To\u0308o\u0308stuskoja ja Eesti To\u0308o\u0308andjate Keskliidu korraldatud Eesti parimate ettevo\u0303tete konkursil aasta pereettevo\u0303tte tiitli. No\u0303o Lihato\u0308o\u0308stuse valikus on u\u0308le 400 erinevaid tunnustusi saanud lihatoote. Oma 200 to\u0308o\u0308tajaga on No\u0303o Lihato\u0308o\u0308stus u\u0308ks suuremaid to\u0308o\u0308andjaid Lo\u0303una-Eestis. Samuti po\u0308o\u0308rab ettevo\u0303te erilist ta\u0308helepanu kvaliteetsele tootearendusele ning algatas koos toiduvaldkonna tippude ja Eesti Maau\u0308likooliga ka uuendusliku lihaha\u0308katoni."}, {"text_idx": "#000009", "text": "\u201eEesti maaelu arengukava 2014-2020 u\u0308hise po\u0303llumajanduspoliitika kohase maaelu arengu toetuse meetme 4.2.2 raames investeerime innovaatilisse sulatus- ning viilutusliini. Investeeringu eesma\u0308rgiks on tootmisvo\u0303imsuse suurendamine, sortimendi mitmekesistamine, innovaatiliste lahenduste rakendamine ning toodete kvaliteedi to\u0303stmine.\u201c"}]